የኢትዮጵያ ሕዝቦች ወደፊት እየመረሹ ናቸው፡፡ ለአንዳንድ ‹‹የሐበሻ›› ልሂቃን ስለኢትዮጵያ አንድነት ካልተዘመረ፣ ካልተሸለለና ልሙጡ የቀድሞ ባንዲራ (በእኩልነት ከኢትዮጵያዊነት ጋር መሄድ እንደማንችል ሁሉ) ካልተውለበለቡና የቀድሞ ታሪክ (እነሱ የጻፉት) ማስተማሪያ ካልሆነ ኢኢትዮጵያዊነት ተዳክሟል ይላሉ፡፡ አንዳንድ ልሂቃን ደግሞ አሁን የሚታዩትን ብሔር ተኮር ጥቃቶች ጋርደዋቸው ከደርግ/ንጉሡ ዘመን በላይ ኢትዮጵያዊነት እንደተሸረሸረ ይናገራሉ፡፡ በእኔ እምነት ይህ ስህተት ነው፡፡ በኢትዮጵያ አንድነት ላይ በቀጣይነት ማስተማር ይኖርብናል፡፡ ዋናው አንድነታችን የሚጠነክረው ግን ለሰላም፣ ለልማትና ለዴሞክራሲ ስንተጋ ነው፡፡ ኢትዮጵያዊነት እንደ ማንኛውም ኅብረተሰባዊ ግንባታ አንድ ቦታየሚጀመር፣ አንድ ጊዜ እየተሸረሸረ ሌላ ጊዜ እያደገ፣ የተለያዩ ፈተናዎች እያጋጠሙት፣ አገር እስካልተበተነች ድረስ እየለመለመ የሚሄድ ኅብረተሰባዊ አስተሳሰብ ነው፡፡ ከ500 ዓመታት በፊት የነበረው ኢትዮጵያዊነትና አሁን ያለው በይዘቱም በስፋትና በጥልቀቱም ይለያል፡፡ ከአንድ ትውልድ ወደ ሌላ ትውልድ የሚተላለፍ እንደማናቸውም አስተሳሰብ እየሰፋ የሚሄድ ነው፡፡ የአሁኑ ጊዜ ኢትዮጵያዊነት በሰላም፣ በልማትና በዴሞክራሲ ብቻ ነው መገለጽ የሚችለው፡፡ የዓደዋ ድል ነፃነታችንን ሲጠብቅልን አስበንም ሳናስበውም አሁን መጎናፀፍ አለብን ሰላም፣ ልማትና ዴሞክራሲ ጋር ባለው መሠረታዊ ትርጉሙ ነው የሚታየው፡፡ የሕዝቦቻችን እሴቶችን ኢትዮጵያዊነት እንዲለመልም ሲያደርጉ ሰላም፣ ልማትና ዴሞክራሲ የሚኖራቸው አስተዋጽኦ ነው፡፡
